አሜሪካ ወረርሽኙን ለመከላከል ጠንካራ የእንቅስቃሴ ገደብ ልትጥል እንደምትችል አስታወቀች፡፡
ባሕር ዳር፡ ሰኔ 06/2012 ዓ.ም (አብመድ) አሜሪካ የኮሮናቫይረስ ወረርሽኝን ለመከላከል እንደገና ጠንካራ የእንቅስቃሴ ገደብ ልትጥል እንደምትችል የበሽታዎች መከላከያና መቆጣጠሪያ ማዕከል አስጠንቅቋል፡፡ሀገሪቱ የወረርሽኙ ስርጭት ሳይገታ ገደቦችን ማላላቷ ቫይረሱ እንዲስፋፋ ምክንያት ሆኗል፡፡ ስርጭቱን ለመቆጣጠርም ፍጹም የሆነ አካላዊ መራራቅና መሰል የመከላከያ መንገዶች በየግዛቶቹ ሊጣሉ እንደሚችሉ ነው ማዕከሉ ያስጠነቀቀቀው፡፡ በአሜሪካ የእንቅስቃሴ ገደቦች መላላት ቫይረሱ እንዲስፋፋ ዕድል መፍጠሩም ተመላክቷል፡፡ በመሆኑም እንደከተሞቹ የበሽታው ሥርጭት ሁኔታ እየታዬ ጠንካራ ገደብ ሊጣል እንደሚችል ነው ማዕከሉ ያስታወቀው፡፡የዓለም ጤና ድርጅት ሀገራት የእንቅስቃሴ ገደቦችን አስቀድመው እንዳያነሱ ቢያስጠነቀቅም አሜሪካ ምጣኔ ሀብቷን ለመታደግ ስትል በሽታውን ሳትቆጣጠር ገደቦችን አላልታለች፡፡ ክልከላውን አስቀድማ ያላላችው የቴክሳስ ግዛት በሳምንቱ በተከታታይ በታሪኳ ከፍተኛ ቁጥር ያላቸው ታማሚዎችን ወደ ሆስፒታል ማስገባቷን ሲ ኤን ቢ ሲ ዘግቧል፡፡የጆን ሆፕኪንስ ዩኒቨርሲቲ መረጃ እንደሚያመለክተው ደግሞ በአሜሪካ እስከ ዛሬ ሰኔ 6/2012 ዓ.ም ድረስ 2 ሚሊዮን 117 ሺህ 27 ሰዎች በኮሮናቫይረስ መያዛው ተረጋግጧል፤ 116 ሺህ 831 ሰዎች ደግሞ ሕይወታቸው አልፏል፡፡ ይህም በዓለም ላይ በኮሮናቫይረስ ከሞቱ ሰዎች 27 ነጥብ 27 ከመቶው ከአሜሪካ መሆናቸውን ያሳያል፡፡በአብርሃም በዕውቀት